Як ужо “К” паведамляла, 16 мая ў Дзяржынску і на Случчыне прайшоў Рэспубліканскі семінар-практыкум “Сучасны стан і перспектывы развіцця дыскатэк на Міншчыне”. Мерапрыемства ладзілася на высокім дзяржаўным узроўні. У ім бралі ўдзел міністр культуры Рэспублікі Беларусь Уладзімір Матвейчук, галоўны саветнік упраўлення сацыяльна-культурнай палітыкі галоўнага ідэалагічнага ўпраўлення Адміністрацыі Прэзідэнта Рэспублікі Беларусь Сяргей Бервін, першы намеснік старшыні Мінскага аблвыканкама Віктар Шчэцька, старшыня Мінскага гаркама прафсаюзаў работнікаў культуры Георгій Молчан, начальнікі і намеснікі начальнікаў упраўленняў культуры аблвыканкамаў і Мінскага гарвыканкама, начальнікі аддзелаў культуры рай-, гарвыканкамаў і кіраўнікі метадычных службаў краіны, супрацоўнікі апарата Міністэрства культуры. Усяго ў семінары бралі ўдзел каля 200 спецыялістаў.